Indjannan Haciendo Trabou di Construccion na Lago 


Relata pa Lawrence William Stewart, ex-empleado di Lago 
Den e buki Lago Colony Legend di James L. Lopez 








Pa varios aña durante comienso di e programa di 
construccion di Lago na aña 1928 tabatin un tal 
Sr. Richardson cu su trabou tabata pa busca hende 
pa traha. E tabata cubri paisnan y islanan den 
bicendario den intento pa busca personal cu 
experiencia den e ofishi. Richardson tabatin un 
yiu cu tabata traha den Laboratorio. 

Entre e empleadonan nobo el a forma un tribu di 
Indjan for di Colombia. Nan tabata binti, 
incluiendo dos hende muhe. Ora cu e barco di 
bela a baha nan na Playa, nan a disparce, y plama 
tur caminda riba e isla. E indjannan a wordo piki 
y duna un cuarto temporario pa biba cu a extende 
na rand di e cura di waya banda di e porta mayor 

i ' unda e shop di metal a wordo traha despues. Nan 
tabata cushina den aire liber usando nan mesun estilo. 

E indjannan tabata cana for di nan cuartonan pa e sitio di trabou den linea patras di 
nan chief (hefe) cu esun mas bieu patras di dje y esun mas jong ultimo. Nan no por 
a papia nada otro cu nan dialecto indjan, pero nan hefe por a papia Spaño. Ora nan 
mester a wordo instrui, Roberto Garcia tabata Oscar Henske su interpretador kende 
tabata relata e ordonan na Spaño na e hefe y na turno e ta traduci pa su hendenan. 


E grupo a wordo usa pa cobamento di fundeshi pa e planta di coriente 
(Powerhouse). E hefe tabata sinta na rand di e hoyonan henter dia y relata e 
ordonan cu tabata haci e labor fisico. Hopi di esaki tabata wordo haci bou nivel di 
lama y e tera hiba cu caretia te riba e rampanan traha di palo. E indjannan no 
tabatin conocemento di e apararotnan moderno y mester a siña nan con pa pusha 
nan ariba y abou riba e rampanan y con pa haci nan bashi. Nan tabata falta di 
conocemento pa yega trabou na tempo te ora cu nan supervisor, Oscar Henske a 
bin cu un idea pa ofrece nan sigaria como un aprecio. Ela a kibra e sigaria Lucky 
Strike, duna dos na cada un y splica, door di nan interpretador cu, di awor padilanti 
cu si nan reporta na trabou tempran cada un lo ricibi dos sigaria. 

Nan tabata riba payroll pa mas o menos tres luna, y un bes durante nan estadia, Sr. 
Stewart ta conta cu e y su hendenan a siña nan con pa usa aparato pa coba pa pone 
y set palo cu tabata core lineanan di coriente. 


E trabou particular aki e indjannan a gusta y a bira dificil pa stop nan di traha na 
bahada di solo. Pero e problema a surgi ora no tabatin mas palo pa pone. No por a 
convence nan cu tur e palonan a wordo lanta — no mester mas. Nan kier a sigui 
pone palo cu mester of no. Finalmente door di e hefe, por a convence nan cu e 
trabou tabata cla. 


Despues di esey nan no tabata yega laat trabou te un dia durante primavera (e 
tempo pa planta) tur a presenta dilanti di e oficina mayor y door di e interpretador a 
bisa gerencia cu nan ta bay bek pa Colombia. Tabata tempo pa planta y nan no lo 
sigui traha mas. Aunke door di e noticia abrupto aki, tur cos posibel a wordo haci 
pa manda nan bek Colombia, y ta presumi cu nan a yega sano y salbo na tempo pa 
e temporada pa planta. 

